Faro

**Faro** je grad od 58 051 stanovnika  i istoimena općina na jugoistoku Portugala, administrativni centar Regije Algarvė i istoimenog Distrikta.

*Faro* je najveći grad na jugu Portugala, sjedište univerziteta (Universidade do Algarve) i biskupije.

Danas je *Faro* (sa okolicom) najpoznatija balnearna portugalska turistička destinacija, jer ima najtoplije more u zemlji, veliku marinu, internacionalni aerodrom (Aeroporto de Faro) i brojne golf terene u okolici.

## Geografija
*Faro* je udaljen 270&nbsp;km jugoistočno od Lisabona i oko 196&nbsp;km do Seville leži na obali velike lagune Ria Formosa od 170&nbsp;km², koja je danas *Park prirode* (zbog velikog broja ptica selica). 

## Historija

Na mjestu današnjeg *Fara* bilo je starije naselje **Ossónoba** još iz željeznog doba. S dolaskom Rimljana u 2. vijeku pne. *Ossónoba* je postala njihovo regionalno središte, dobila je status civitasa, i imala pravo na kovanje vlastitog novca još za vrijeme republike. Ossónoba je bila kozmopolitski grad s brojnim stranim trgovcima iz Sjeverne Afrike i velikog Rimskog Carstva.

Od 8. vijeka grad je pod vlašću Maura koji su zauzeli cijeli Iberijski poluotok i vladali nad njime do 1249. kad je oslobodio kralj Afonso III za vrijeme portugalske reconquiste. Od maurske vladavine grad se jedno vrijeme zvao *Santa Maria*, a kasnije *Harun*. U 9. vijeku je ograđen zidinama, za svo vrijeme maurske vladavine grad je zadržao svoj položaj glavnog regionalnog centra, sa dobrim trgovačkim vezama sa susjednim sjevernoafričkim gradovima.

I nakon kršćanske reconquiste u *Faru* je ostala živjeti brojna muslimanska zajednica, o tome svjedoči kraljevska povelja (foral) iz 1266. kojom se Faru daje status kraljevskog grada. U 14. vijeku Foro je bio poznat po svojim pomorcima, koji su pridonijeli velikim geografskim otkrićima.
Kralj Manuel I pokrenuo je 1499, urbanističku obnovu *Fara*. Izgrađen je novi centar (baixa) koji je to i danas umjesto starog koji je bio u kvartu Alcaçarias (današnja Pontinha). U njemu je izgrađena carinarnica, bolnica i današnja crkva Misericórdia.
U novi centar preseljeno je od 1540 do 1577. i biskupsko središte. Rast ekonomskog blagostanja, odrazio se i na izgradnju samostana, u tom periodu izgrađeni su franjevački samostan São Francisco 1517., Nossa Senhora da Assunção 1519., jezuitski Santiago Maior 1603. i kapucinski Santo António 1620.

Vojvoda od Essexa zauzeo je *Faro* 1596. i opljačkao biskupsku biblioteku. Te knjige je kasnije poklonio Univerzitetu Oxford ( danas su dio Biblioteke Bodleian)

Nedaleki grad Lagos je postao glavni grad historijske Provincije Algarve 1577. i ostao sve do 1756., godine kad je srušen u katastrofalnom Lisabonskom potresu, i još više i od tsunamija uzrokovanog potresom. Tad su stradali gotovi svi primorski gradovi i sela u provinciji Algarve, osim Fara, kojeg su zaštili pješčani nasipi njegove lagune. Nakon toga je Faro postao administrativno središte regije Algarve. Sredinom 17. vijeka cijeli tadašnji *Faro* ograđen je zidinama, kako bi se zaštitio protiv potencijalne španjolske invazije.
U 18. vijeku *Faro* je najveći grad i sjedište Algravea. Tad je izgrađeno puno crkava i samostana; između ostalog katedrala (Sé).

Danas je Faro univerzitetski grad, sa vrlo razvijenim turizmom.
## Rast stanovništva Fara

## Gradovi prijatelji
Faro je ima ugovore o prijateljstvu sa slijedećim gradovima; 
* , Tanger od 1954. 
* , Huelva 
* , Malaga 
* , Bolama 
## Klima
Faro ima umjerenu sredozemnu klimu, ljeta su topla i sunčana s 
prosječnom dnevnom temperaturom od 27-35&nbsp;°C. Jeseni i zime su blage s temperaturama od oko 8-17&nbsp;°C. Većina oborina padne tokom zimskih mjeseci, ljeta su sušna, kiše su vrlo rijetke između juna i septembra. Prosječna godišnja temperatura je oko 17&nbsp;°C - 18&nbsp;°C, a godišnja količina oborina je oko 500&nbsp;mm. Prosječna površinska temperatura mora je između 15 - 16&nbsp;°C u januaru, do 22-23&nbsp;°C u augustu.

 
## Napomene

## Vanjske veze

* Câmara Municipal da Faro